VS000726
Datum: 1994-05-08T02:00:00.000+02:00
datum_sodbe_i_stopnje: 1996-02-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice
fischer: hudi primeri
odskodnina: 1650000 SIT
opombe: II Ips 58/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

poškodoval se je v prometni nesreči. Ob škodnem dogodku še ni dopolnil 21 let.

## Škodni dogodek

Prometna nesreča.

## Poškodba

Zlom prsnice, vdor zraka v desno plevralno votlino, zvin vratne hrbtenice, udarnina leve rame, razpočna rana na levi strani čela, razpočna rana na levem zapestju in levem kolenu in udarnina na nosu in levem stopalu.

## Telesne bolečine

1200000 SIT Hude v kumulativnem trajanju 6 dni, srednje oziroma zmerne v kumulativnem trajanju 19 dni, lahke v trajanju 24 dni, nakar so lažje fizične bolečine prešle v občasne, ki so trajale še nekaj tednov.

#### Hospitalizacija

12 dni. Neposredno po prihodu v bolnišnico je bil operiran v lokalni anesteziji, ko so mu kirurško oskrbeli rane.

#### Nevšečnosti med zdravljenjem

Posebno neugoden je bil čas, ko je bila opravljena drenaža desne plevralne votline, to je 8 dni, ko je tožnik moral strogo mirovati v bolniški postelji, 15x je bil izpostavljen kratkotrajnemu ionizirajočemu sevanju pri rentgenskih pregledih. Zdravljenje poškodb je bilo končano v 67 dneh, med zdravljenjem ni bilo komplikacij.

## Strah

300000 SIT Ob sami nesreči je doživel hud primarni strah, ki je trajal 1 dan, sekundarni strah zmerne intenzitete pa je trajal do končanega zdravljenja, to je 67 dni. Nato je strah postopoma popustil, saj tožnik po tem obdobju ni več imel objektivnega medicinskega razloga za strah glede izida zdravljenja, saj so se poškodbe normalno zacelile brez funkcionalno pomembnih trajnih posledic.

## Skaženost

150000 SIT Tožnik zaradi svoje zunanje prizadetosti (brazgotina na levem zapestju) čuti nelagodje, ki se pojavlja ob kontaktiranju z ljudmi.

---

ZOR člen 200, 203